Nemanja Vidić

**Nemanja Vidić** (srbskou cyrilikou: Немања Видић) (* 21. október 1981, Titovo-Užice, Juhoslávia) je bývalý srbský futbalista. Hrával za anglický klub Manchester United v najvyššej anglickej futbalovej súťaži Premier League a na medzinárodných podujatiach reprezentoval Srbsko. 

## Klubová kariéra
### Začiatky
Narodil sa robotníkovi v továrni na meď vo výslužbe a bankovej úradníčke. Futbal začal hrať v siedmich rokoch po boku staršieho brata Dušana v miestnom klube *Jedinstvo Užice*. Rýchlo napredoval a v dvanástich rokoch prešiel do klubu *Sloboda Užice*. 

### Crvena Zvezda
O dva a pol roka neskôr, pred jeho pätnástymi narodeninami, Crvena Zvezda Belehrad podpísala Nemanju do svojho mládežníckeho systému. Svoju seniorskú kariéru začal v roku 2000 na hosťovaní v klube Spartak Subotica. Potom čo sa vrátil späť do Belehradu, hrával pravidelne v Juhoslovanskej lige. V sezóne 2001/2002 vyhral Juhoslovanský pohár. Vidič rýchlo dostal kapitánsku pásku a počas troch rokov ako kapitán strelil 12 gólov v 67 zápasoch. Svoje pôsobenie v Crvenej Zvezde zakončil domácim doublom. V roku 2004 vyhral Srbsko-Čiernohorskú ligu a Srbsko-Čiernohorský pohár a v júli 2004 prestúpil do klubu Ruskej Premier League FC Spartak Moskva. Detaily prestupu neboli zverejnené, aj keď sa hovorilo, že Vidič sa stal najdrahším obrancom v histórii Ruskej ligy.
 
### Manchester United
Po jednej sezóne v Spartaku Moskva, Vidič podpísal zmluvu z Manchestrom United. Prestupová suma činila 7 miliónov libier. Bolo mu pridelené číslo 15. Svoj debut si odbil v semifinále Carling Cupu proti Blackburnu Rovers, keď na posledné minúty striedal Ruuda van Nistelrooya. 

Počas sezóny 2006-07, Vidič vytvoril stopérsku dvojicu s Rio Ferdinandom, táto dvojica je od tej doby jedna z najlepších v FA Premier League. V jeho prvej plnej sezóne za Manchester odohral 25 zápasov a ukončil sezónu výhrou svojho prvého titulu v PL. 

Vidič strelil svoj prvý gól 14. októbra 2006 proti Wiganu Athletic, United vyhrali 3:1. Svoj druhý gól strelil 4. novembra pri víťazstve 3:0 Portsmouthu na domácom štadióne Old Trafford. Svoj prvý gól v Lige Majstrov strelil 6. decembra Benfice Lisabon v zápase, ktorý Manchester vyhral 3:1. 

Je chválený za svoj agresívny defenzívny štýl. Bol považovaný za jedného z najlepších obrancov v Anglicku aj v Európe. Vida, ako ho prezývajú spoluhráči, je vysoko hodnotený za svoju fyzickú postavu, schopnosť hlavičkovať ako v defenzíve, tak aj v ofenzíve a za statočnosť. Kvôli tomuto, je kľúčovou osobnosťou United a je často porovnávaný z bývalým obrancom Manchestru Stevom Bruceom, pre ich podobnosť. 

V roku 2005 vyhral anketu o najlepšieho srbského hráča ktorý hrá v zahraničí, v ktorej hlasovalo 16 kapitánov domácich ligových klubov. V roku 2007 vyhral túto anketu opäť, tentokrát ako hráč Manchestru United. V sezónach 2006-07 a 2007-08 bol zvolený do najlepšej zostavy anglickej Premier League. Bol nominovaný do ankety o najlepšieho obrancu Európy v roku 2007 a tiež do ankety FIFA. 

8. novembra 2007 predĺžil kontrakt s United o ďalšie 2 roky a zostane tak na Old Trafforde minimálne do roku 2012. 

V svojej druhej celej sezóne v Manchestri vyhral svoj druhý titul (odohral 32 zápasov) a vyhral tiež Ligu Majstrov.

Bol kapitánom Manchestru United (2011).

### Koniec kariéry
Hráčsku kariéru ukončil v januári 2016 po pôsobení v klube Inter Miláno.

## Reprezentačná kariéra
Ako mladík zažil svoj seniorský debut 12. októbra 2002 za seniorskú reprezentáciu Srbska a Čiernej Hory v kvalifikačnom zápase na Euro 2004 proti Taliansku, ktorý skončil remízou 1:1 . Vidič je súčasťou srbskej defenzívnej “famóznej štvorky” spolu s hráčmi Mladen Krstajić, Ivica Dragutinović a Goran Gavrančić, ktorá inkasovala počas desiatich kvalifikačných zápasov na MS 2006 iba 1 gól. Vidič hral hlavnú úlohu v poslednom kvalifikačnom zápase proti Bosne a Hercegovine, ktorý Srbsko a Čierna Hora vyhralo 1:0 a postúpilo na MS, napriek tomu Vidič videl 5 minút pred koncom červenú kartu. Vidič preto zmeškal otvárací zápas svojho tímu na MS proti Holandsku a 12. júna 2006 si na tréningu poranil kolenné väzy a neodohral preto ani jeden zápas na turnaji. Po Majstrovstvách sveta sa Vidič vrátil už do samostatnej Srbskej reprezentácie. 

## Osobný život
17. júla 2006 sa oženil so svojou priateľkou Anou Ivanovič, študentkou ekonomiky v Belehrade. Ana nemá nič spoločné so srbskou tenistkou rovnakého mena. Spolu majú synov Luka, Stefana a Petara.

## Trofeje
### Klubové
**Crvena Zvezda Belehrad**
* Juhoslovanský pohár: 2002 
* Srbská Superliga: 2004 
* Srbsko-Čiernohoroský pohár: 2004

**Manchester United**
* FA Premier League (2): 2006-07, 2007-08
* Liga Majstrov UEFA: 2007-08
* Ligový pohár: 2005-06
* FA Community Shield: 2007

### Individuálne
* Serbia's Overseas Player of the Year (2): 2005 (Spartak Moskva), 2007 (Manchester United)
* PFA Team of the Year (2): 2007, 2008 (Manchester United)

## Zdroje

## Referencie

## Externé odkazy
* Oficiálna stránkaa 
* Profil zo stránky Manchesteru United
* Profil zo stránky Beli Orlovi 
* Profil zo stránky UEFA
* Profil zo stránky FA Premier League 
* Vidić na NFT. com 

Kategória:Srbskí futbalisti
Kategória:Hráči FK Crvena zvezda
Kategória:Hráči Manchester United FC
Kategória:Hráči Majstrovstiev sveta vo futbale 2006
Kategória:Hráči Majstrovstiev sveta vo futbale 2010